stanford-oval/wikipedia huggingface dataset:
Alan G. MacDiarmid

| Alan G>  MacDiarmid |
| --- | --- |

Henkilötiedot
Syntynyt: 14. huhtikuuta 1927 Masterton, Uusi Seelanti
Kuollut: 7. helmikuuta 2007 (79 vuotta) Drexel Hill, Yhdysvallat
Arvonimi: Professori
Koulutus ja ura
Tutkinnot:  Wisconsinin yliopisto
Tutkimusalue:  Kemia
Palkinnot:   Nobelin kemianpalkinto
Alan Graham MacDiarmid (14. huhtikuuta 1927 – 7. helmikuuta 2007) oli uusiseelantilainen kemisti. Hän sai Nobelin kemianpalkinnon vuonna 2000 yhdessä Alan J. Heegerin ja Hideki Shirakawan kanssa työstään sähköä johtavien polymeerien kehitys- ja tutkimustyössä. Köyhistä oloista lähtenyt MacDiarmid suoritti perustutkintonsa erinomaisin arvosanoin, ja sai Fulbright-stipendin Yhdysvaltoihin, missä hän teki väitöskirjansa vuonna 1953. Hän liittyi Pennsylvanian yliopiston henkilökuntaan ja nousi siellä professoriksi vuonna 1964. Hän vietti paljon aikaansa vierailemalla luennoijana eri maissa.
Aiheesta muualla

Nobel lehdistötiedote
Afganistanin lippu

Afganistanin lippu 15. elokuuta 2021–
Entisen Afganistanin islamilaisen tasavallan lippu vuosina 2013–2021.
Afganistanin lippu on Afganistanin islamilaisen emiraatin lippu, joka on käytännössä ollut valtiolippu 15. elokuuta 2021 eteenpäin Talibanin noustua valtaan. Siinä on islamin šahada mustalla valkoista taustaa vasten.
Afganistanin islamilaisen tasavallan viimeisin vuosina 2013–2021 käytössä ollut lippu on trikolori, joka koostuu kolmesta pystykentästä. Vasemmalta oikealle niiden värit ovat musta, punainen ja vihreä, ja lipun keskiosaan on sijoitettu valkoinen Afganistanin vaakuna. Vaakunaan on kuvattu mihrab, jota reunustavat kaksi lippua ja vehnäntähkää. Vaakunaan on kirjoitettu šahada eli uskontunnustus, takbīr eli lause Allāhu akbar, Jumala on suuri, nimi Afganistan ja islamilaisen aurinkokalenterin vuosi 1298 (eli 1919), jolloin maa julistautui itsenäiseksi Britanniasta. Šahadan ja takbīrin välissä on nouseva aurinko. Lipun suhteet ovat 2:3.
Lipun määrittelee Afganistanin perustuslaki, joka hyväksyttiin 4. tammikuuta 2004 ja jonka presidentti Hamid Karzai allekirjoitti samassa kuussa. Lippu eroaa aiemmasta vuosina 2002–2004 käytetystä väliaikaisen hallinnon lipusta vain hieman; aiemman lipun suhteet olivat 1:2, vuosiluku oli Mohammed Nadir Shahin islamilaisen kuukalenterin mukainen kruunajaisvuosi 1348 (eli 1929), eikä lipussa ollut nousevaa aurinkoa. Afganistanin lipulla on ollut hyvin värikäs historia, ja käytännössä lipuista on olemassa monia erilaisia versioita.
Afganistan demokraattisen tasavallan entiset liput

Lippu 1978–1980
Lippu 1980–1987
Aiheesta muualla

FLAGS ii. Of Afghanistan Encyclopædia Iranica
Aasian valtioiden liput
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Afganistan | Arabiemiirikunnat | Armenia | Azerbaidžan | Bahrain | Bangladesh | Bhutan | Brunei |
| Etelä-Korea | Filippiinit | Georgia | Indonesia | Intia | Irak | Iran | Israel |
| Itä-Timor | Japani | Jemen | Jordania | Kambodža | Kazakstan | Kiina | Kirgisia |
| Kuwait | Laos | Libanon | Malediivit | Malesia | Mongolia | Myanmar | Nepal |
| Oman | Pakistan | Pohjois-Korea | Qatar | Saudi-Arabia | Syyria | Singapore | Sri Lanka |
| Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam |
Aki Tuominen

| Aki Tuominen> Henkilötiedot |
| --- | --- |
Syntynyt: 26. elokuuta 1977 (ikä 47) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  92 kg
Seura
Seura:  Bewe Hockey
Sarja:  II divisioona
Pelaajaura
Pääsarjaura:  1999–
Aik. seurat:  Ahmat (I-div./Mestis) HIFK (SML) SaiPa (SML) Landshut Cannibals (Saksa I) IK Oskarshamn (Allv.) Sport (Mestis) ESC Moskitos Essen (Saksa I) Furuset I.F. (Norja) Kiekko-Vantaa (Mestis) Örebro HK (Ruotsi I) SG Pontebba (Serie A) HCK (S-S)
Aki Tuominen (s. 26. elokuuta 1977 Helsinki) on suomalainen jääkiekkopuolustaja, joka edustaa II divisioonassa pelaavaa Beweä. Kaudella 2011–2012 hän edusti Suomi-sarjassa pelannutta HC Keski-Uusimaata, jonka kapteenina hän toimi kaksi edelliskautta. Tuominen on aiemmin pelannut SM-liigassa yhteensä 200 runkosarjaottelua tehopistein 14+18=32 ja keräten 126 jäähyminuuttia. Pudotuspeleissä hän pelasi 13 ottelua tehden kaksi syöttöpistettä ja keräten yhden kahden minuutin jäähyn. Tuominen on aiemmin pelannut myös Saksassa, Ruotsissa, Norjassa ja Italiassa.
Ura

Tuominen on Helsingin IFK:n kasvatti. Hän pelasi joukkueessa lähes koko junioriuransa ajan, mutta noin puolet A-juniorikaudestaan 1995–1996 Tuominen pelasi myös Karhu-Kissoissa. Tultuaan yli-ikäiseksi HIFK:n A-nuorissa hän siirtyi kaudeksi 1998–1999 I-divisioonajoukkue Hyvinkään Ahmoihin, jossa tulokaskausi toi 44 runkosarjaottelussa tehot 4+10=14. Kaudeksi 1999–2000 Tuominen palasi HIFK:hon ja siirtyi se SM-liigajoukkueeseen. Hänen SM-liigan tulokaskautensa toi 44 runkosarjaottelussa tehot 2+1=3 sekä yhdeksässä playoff-ottelussa kaksi syöttöpistettä. Ahmat tulivat Tuomiselle kuitenkin tutuksi vielä kahdella ensimmäisellä SM-liigakaudella muutaman ottelun lainoista. Kaudella 2000–2001 hän pelasi Mestistä myös Forssan Palloseurassa.
Kaudeksi 2002–2003 Tuominen siirtyi Saimaan Palloon, jossa hän teki SM-liigan yhden kauden piste-ennätyksensä tehoilla 5+6=11. Vuodet 2003–2005 Tuominen pelasi Saksan toiseksi korkeimmalla sarjatasolla 2. Bundesligan Landshut Cannibalsissa. Hänelle joukkuetta suosittelivat Landshutin silloinen valmentaja Esko Nokelainen sekä joukkueessa omalla pelaajaurallaan pelannut Matti Hagman. Kauden 2005–2006 Tuominen aloitti Ruotsin toiseksi korkeimmalla sarjatasolla HockeyAllsvenskanin IK Oskarshamnissa, mutta hän siirtyi kesken kauden helmikuussa 2006 loppukaudeksi Mestis-joukkue Vaasan Sportiin paikkaamaan loukkaantumisia. Tuominen voitti kauden päätteeksi Mestis-hopeaa.
Tuominen palasi 2. Bundesligaan kaudeksi 2006–2007 siirtyessään ESC Moskitos Essenin riveihin. Kauden 2007–2008 hän pelasi Norjan GET-liigassa Furuset Ishockeyn riveissä. Tuominen oli tehoilla 8+15=23 joukkueen tehokkain puolustaja sekä kolmanneksi paras pistemies maanmiestensä Teemu Kuusiston ja Pete Suonpään jälkeen. Hän sijoittui GET-liigan puolustajien pistepörssissä seitsemänneksi kolmen muun pelaajan kanssa. Alkukauden 2008–2009 Tuominen pelasi Mestistä Kiekko-Vantaassa, josta hän siirtyi lokakuussa 2008 Ruotsin I-divisioonaa pelanneeseen Örebro HK:hon. Hän oli keväällä 2009 nostamassa joukkuetta HockeyAllsvenskaniin.
Myös kauden 2009–2010 Tuominen aloitti Kiekko-Vantaassa, jonka kanssa hän teki vuoden mittaisen sopimuksen elokuussa 2009. Joulukuussa Tuominen jätti kuitenkin joukkueen ja siirtyi loppukaudeksi Italian Serie A:ssa pelaavaan SG Pontebbaan.
Vuodet 2010–2012 Tuominen pelasi Suomi-sarjaa HC Keski-Uusimaan riveissä voittaen molempina kausina hopeaa toimiessaan joukkueen kapteenina. Hän voitti molempina kausina myös Suomi-sarjan puolustajien pistepörssin. Kaudella 2010–2011 Tuominen oli myös HCK:n paras pistemies. Kaudella 2011–2012 hän voitti myös Suomi-sarjan puolustajien maali- ja syöttöpörssin. Tuominen oli kauden päätteeksi nostamassa HCK:ta Mestikseen kaudeksi 2012–2013. Hän teki joukkueen kanssa 1+1-vuotisen jatkosopimuksen huhtikuussa 2012, mutta purki sen kuitenkin jo elokuussa vedoten siviilielämän ja jääkiekon yhteensovittamisen vaikeuteen.
Muuta

| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Kultaa | Saksa 2003 | rullakiekko |  |
|  Hopeaa | Saksa 2007 | rullakiekko |  |
Tuominen on pelannut myös rullakiekon SM-liigaa vantaalaisten MahtiAnkkojen riveissä, joissa hän voitti Suomenmestaruuden vuonna 2004. Tuominen on pelannut rullakiekkoa myös MM-tasolla voittaen maailmanmestaruuden vuonna 2003 ja hopeaa vuonna 2007.
Aleppon maanjäristys

| Aleppon maanjäristys |
| --- | --- |
Päivämäärä:  1138-08-099. elokuuta 1138
Episentrumin sijainti:  36°12′N, 37°9′E
Maat, joihin vaikutukset ulottuivat:  Syyria, Turkki ja Libanon
Henkilövahingot:  230 000
Aleppon maanjäristys tapahtui Aleppon kaupungissa Pohjois-Syyriassa 11. lokakuuta 1138. Sen arvioidaan surmanneen noin 230 000 ihmistä, minkä vuoksi se on yksi tunnetun historian tuhoisimmista maanjäristyksistä. Pahimmin kärsi Haremin alue jossa oli ristiretkeläisten rakentama linnake, jonka oletetaan tuhoutuneen.
Aiheesta muualla

Location map of the earthquake of 1138. ResearchGate. Viitattu 11.10.2020. (englanniksi)
Ambraseys, Nicholas N.: The 12th century seismic paroxysm in the Middle East: a historical perspective. Annals of Geophysics, 2004, 47. vsk, nro 2–3, s. 733–758.  Artikkelin verkkoversio. Viitattu 11.10.2020. (englanniksi)
Alexandroúpolin kansainvälinen lentoasema

Alexandroúpolin kansainvälinen lentoasema ”Demokritos” (kreik. Κρατικός Αερολιμένας Αλεξανδρούπολης «Δημόκριτος», Kratikós Aeroliménas Alexandroúpolis «Dimókritos», IATA: AXD, ICAO: LGAL, YPA: ΚΑΑΛΔ) on kansainvälinen lentoasema Alexandroúpolissa koillisessa Kreikassa.
Lentoasema otettiin käyttöön vuonna 1944. Siitä tuli kansainvälinen vuonna 1955 ja sen terminaalirakennukset uusittiin vuosina 1975 ja 2011. Vuodesta 1992 lentoasema on ollut omistettu antiikin aikaiselle, läheltä Abderasta kotoisin olleelle filosofi Demokritokselle.
Lentoasema sijaitsee noin seitsemän kilometriä itään Alexandroúpolin kaupungista. Lentokentän kiitotien pituus on 2 582 metriä ja leveys 45 metriä, ja se on rakennettu noin seitsemän metrin korkeudelle merenpinnasta.
Aleppon koodeksi

Tekstin yksityiskohtia Aleppon koodeksista (Joosuan kirja 1:1)
Aleppon koodeksi on 900-luvun alkupuolella kirjoitettu käsikirjoitus heprealaisesta Raamatusta.
Aleppon koodeksi on yksi vanhimmista nykypäiviin säilyneistä hepreankielisistä Raamatun käsikirjoituksista. Sitä pidetään tärkeimpänä kopiona alkuperäisestä masoreettisesta tekstistä. Nykypäiviin on säilynyt vajaat kaksi kolmasosaa sivuista ja ne kuuluvat Israelin kansallismuseon kokoelmiin.
Aleppon koodeksia vanhempia, koko Heprealaisen Raamatun sisältäviä käsikirjoituksia ei ole säilynyt. Muista saman aikakauden käsikirjoituksista Leningradin koodeksi on hieman Aleppon koodeksia uudempi ja Kairon koodeksi puolestaan hieman vanhempi. Kairon koodeksi kuitenkin sisältää vain profeettojen kirjat, joten Aleppon koodeksi on vanhin tunnettu hepreankielinen käsikirjoitus, joka on joskus sisältänyt kaikki heprealaisen raamatun kirjat.
Sivu Aleppon koodeksista
Historia

Koodeksi kirjoitettiin noin vuonna 930 Tiberiasin kaupungissa Israelissa. Konsonanttimerkit on kirjoittanut kirjuri Shlomo ben Buya'a. Masoreettiset vokaalimerkinnät ja kommentaarit on tehty ben Asherin koulukunnan mukaisesti, ja koodeksin merkintöjen mukaan Aaron ben Asher olisi tehnyt nämä merkinnät jopa henkilökohtaisesti. Koodeksin arvoa nostaa se, että Shlomo ben Buya’a oli tunnetusta suvusta, joka oli erikoistunut konsonanttimerkkisen raamatuntekstin kopioimiseen. Aaron ben Asherin masoreettisia merkintöjä ja kommentteja puolestaan pidetään usein ben Asherin masoreettisuvun parhaina. Aaron ben Asherin henkilökohtainen osallistuminen ainakin koko koodeksin kirjoittamiseen on kuitenkin joissakin tutkimuksissa kyseenalaistettu.
Kirjoittamisen jälkeen koodeksi ilmeisesti siirtyi ensin Jerusalemiin ja sieltä myöhemmin Kairon juutalaisyhteisölle hieman ennen 1100-lukua. 1400-luvulla koodeksi siirtyi Aleppoon, jossa sitä säilytettiin seuraavat 500 vuotta Aleppon synagogan luolassa kahdella eri avaimella lukitussa metallikirstussa. Vain harvoilla henkilöillä oli mahdollisuus päästä lukemaan koodeksia ja vielä harvemmilla oli mahdollisuus kopioida sitä. Koodeksi oli kuitenkin tärkeä kaupungin juutalaisille, jotka kerääntyivät rukoilemaan kirstun äärelle eritysesti jom kippur juhlapäivänä
Koodeksia säilytettiin Syyriassa, Aleppon juutalaisessa synagogassa aina joulukuuhun 1947 asti, kunnes synagoga paloi Israelin valtion perustamiseen liittyvissä mellakoinnissa. Koodeksin uskottiin tuhoutuneen mellakoinnin yhteydessä, mutta suuri osa siitä löytyi kymmenkunta vuotta myöhemmin sitä suojelleiden yksityishenkilöiden luota. Yksittäisiä sivuja on tullut esiin myös vuosina 1982 ja 2007.
Aleqa Hammond

Aleqa Hammond lokakuussa 2013.
Aleqa Hammond (s. 23. huhtikuuta 1965) on Grönlannin ensimmäinen naispääministeri. Hän nousi tehtäväänsä vuoden 2013 vaalien jälkeen kerättyään ennätykselliset 6 818 ääntä sosiaalidemokraattisen Siumut-puolueen johtajana. Hammond valittiin Grönlannin parlamenttiin ensimmäistä kertaa vuonna 2005. Ennen pääministeriyttä hän on toiminut perhe- ja oikeusministerinä sekä talous- ja ulkoministerinä.
Hammond on pääministerikaudellaan yrittänyt vähentää Grönlannin riippuvuutta Tanskasta, jonka alainen itsehallintoalue Grönlanti on. Tärkein keino tässä on maan mittavien mineraalivarantojen, etenkin uraanin, hyödyntäminen. Tähän asti tiukkoja ympäristösäädöksiä on tarkoitus lieventää, jotta maahan saadaan ulkomaisia investointeja kaivostoiminnan muodossa.
Hammond puhuu sujuvasti grönlantia, tanskaa, englantia, inuktitutia ja saksaa.
Aiheesta muualla

Kuvia tai muita tiedostoja aiheesta Aleqa Hammond Wikimedia Commonsissa
Al Taliaferro

Al Taliaferron piirtämä kansikuva.
Charles Alfred ”Al” Taliaferro (29. elokuuta 1905 Montrose, Colorado – 3. helmikuuta 1969 Glendale, Kalifornia) oli yhdysvaltalainen sarjakuvapiirtäjä, joka tunnetaan parhaiten Aku Ankka -piirtäjänä. Hän opiskeli piirtäjäksi kirjekurssilla. Taliaferro toimi valaisinsuunnittelijana, opiskeltuaan Kalifornian taideinstituutissa. Sitä ennen hän muutti Glendaleen.
Taliaferro saapui Disneyn studiolle vuonna 1931. Aluksi hän puhtaaksipiirsi Floyd Gottfredsonin kaksisivuisia Mikki Hiiri -strippejä. Hän piirsi Silly Symphonies -animaatioiden pohjalta sarjakuvaa, jonka käsikirjoittajana oli Ted Osborne.
Taliaferro teki käsikirjoittaja Bob Karpin kanssa Aku Ankka -sanomalehtistrippejä vuodesta 1938 vuoteen 1965 saakka. Tavalliset päivästripit olivat noin puolen sivun pituisia ja sunnuntaistripit sivun pituisia. Timo Ronkainen luonnehtii Taliaferron roolia merkittäväksi päivittäisten strippien laadinnassa, myös silloin kun ne aiheuttivat vastustusta. Taliaferron päivästrippejä on julkaistu Suomessa Aku Ankka päivästä päivään -kokoelmissa. Sunnuntaistrippejä on puolestaan julkaistu Aku Ankan Sunnuntaisarjat -albumeissa. Hassunkuriset sinfoniat on julkaistu Juice Leskisen suomentamana.
Al Taliaferron luomia hahmoja ovat muun muassa Tupu, Hupu ja Lupu, Pulivari, Hansu Hanhi ja Mummo Ankka. Hänet nimitettiin Disney-legendaksi 2003. Viimeisin Taliaferron sarjakuvastrippi julkaistiin 15 päivää ennen hänen kuolemaansa. Taliaferro otti hahmoihinsa mallia sukulaisistaan. Mummo Ankka (joka oli alussa ”oikea pirttihirmu”) oli pilaversio hänen anopistaan. Iines puolestaan käyttäytyi (Taliaferron omien sanojen mukaan) kuin hänen vaimonsa Lucy. Eräässä tarinassa Taliaferro käytti Akun puhelinnumerona omaansa, mikä johti pilapuheluvyöryyn.
Al Tawilahin piirikunta

| Al Tawilahin piirikunta |
| --- | --- |

Valtio:  Jemen
Hallinto:  
 – hallinnollinen keskus:  Al Mahwit
Väkiluku (2003):  58 862
Al Tawilahin piirikunta sijaitsee Al Mahwitin maakunnassa Jemenissä. Vuonna 2003 sen asukasluku oli 58 862.
Al Stillman

Al Stillman (26. kesäkuuta 1906 New York – 1979) oli yhdysvaltalainen sanoittaja. Hänen yhteistyökumppaneitaan olivat sellaiset säveltäjät kuin Arthur Schwartz, George Gershwin, Ernesto Lecuona, Robert Allen, Fred Ahlert, Percy Faith ja Paul McGrane. Hän työskenteli useissa näyttämöteoksissa, ja hän kirjoitti Karnevaalin pyörteissä -elokuvan musiikin. Lisäksi hänen kappaleitaan oli Kardinaalissa. Varsinkin hänen yhteistyönsä Allenin kanssa oli menestyksekästä, ja hänen kappaleitaan ovat esittäneet muiden muassa Ella Fitzgerald, Glenn Miller ja Johnny Mathis. Hänet otettiin Songwriters Hall of Fameen vuonna 1982.
Stillman valmistui New Yorkin yliopistosta. Hän kirjoitti aluksi Franklin Pierce Adamsin kolumniin, ja vuonna 1933 hänestä tuli Radio City Music Hallin vakituinen kirjoittaja.
Aham Okeke

| Aham Okeke> Henkilötiedot |
| --- | --- |
Syntynyt: 19. elokuuta 1969 (ikä 55) Nigeria
Kansalaisuus:   Norja
Uran tiedot
Laji:  pikajuoksu
Kilpauran kesto:  –2006
Aham Okeke (s. 19. elokuuta 1969) on nigerialais-norjalainen pikajuoksija, joka on voittanut Norjan mestaruuden seitsemän kertaa 100 metrin juoksussa. Okeken henkilökohtainen ennätys 100 metrillä on 10,26. Vuonna 2001 Okeke meni naimisiin nigerialaisen Genevieu Chioman kanssa.
Doping

Okeke on kärähtänyt dopingista kolme kertaa, minkä vuoksi hän sai joulukuussa 2006 Norjan yleisurheiluliitolta elinikäisen kilpailukiellon. Okeke kärähti vuonna 1994 pseudoefedriinin käytöstä, vuonna 1996 testosteronin käytöstä ja 20. heinäkuuta 2006 hän antoi näytteen josta löytyi testosteronia.
Kamerunin departementit

Kamerunin departementit (Departements du Cameroun) ovat Kamerunin aluehallinnon yksiköitä.  Kymmenen maakuntaa jaetaan  58 departementtiin. Departementit jaetaan edelleen arrondissementteihin ja osa niistä vielä piirikuntiin.
Maan pohjoisosa > Adamaoua

Adamaouan maakunta on jaettu viiteen departementtiin
Djérem
Faro-et-Déo
Mayo-Banyo
Mbéré
Vina
Maan pohjoisosa > Extrême-Nord

Extrême-Nordin maakunta on jaettu kuuteen departementtiin
Diamaré
Logone-et-Chari
Mayo-Danay
Mayo-Kani
Mayo-Sava
Mayo-Tsanaga
Maan pohjoisosa > Nord

Nordin maakunta on jaettu neljään departementtiin
Bénoué
Faro
Mayo-Louti
Mayo-Rey
Maan eteläosa > Centre

Centren maakunta on jaettu kymmeneen departementtiin
Haute-Sanaga
Lekié
Mbam-et-Inoubou
Mbam-et-Kim
Méfou-et-Afamba
Méfou-et-Akono
Mfoundi
Nyong-et-Kéllé
Nyong-et-Mfoumou
Nyong-et-So'o
Maan eteläosa > Est

Est maakunta on jaettu kymmeneen departementtiin
Boumba-et-Ngoko
Haut-Nyong
Kadey
Lom-et-Djerem
Maan eteläosa > Sud

Sud maakunta on jaettu neljään departementtiin
Dja-et-Lobo
Mvila
Océan
Vallée-du-Ntem
Maan länsiosa > Littoral

Littoralin maakunta on jaettu neljään departementtiin
Moungo
Nkam
Sanaga-Maritime
Wouri
Maan länsiosa > Nord-Ouest

Nord-Ouest maakunta on jaettu seitsemään departementtiin
Boyo
Bui
Donga-Mantung
Menchum
Mezam
Momo
Ngo-ketunjia
Maan länsiosa > Sud-Ouest

Sud-Ouest maakunta on jaettu kuuteen departementtiin
Fako
Koupé-Manengouba
Lebialem
Manyu
Meme
Ndian
Maan länsiosa > Ouest

Ouest maakunta on jaettu kahdeksaan departementtiin
Bamboutos
Haut-Nkam
Hauts-Plateaux
Koung-Khi
Menoua
Mifi
Ndé
Noun
Divisions of Adamawa province
Divisions of Far North province
Divisions of North province
Divisions of Centre province
Divisions of East province
Divisions of South province
Divisions of Littoral province
Divisions of Northwest province
Divisions of Southwest province
Divisions of West province
Ali Tanrıyar

Ali Tanrıyar (1. tammikuuta 1914 Kavala, Kreikka – 25. toukokuuta 2017) oli turkkilainen poliitikko. Hänen puolueensa oli Anavatan Partisi, jota hän oli mukana perustamassa. Hän valmistui Istanbulin yliopistosta ja oli varsinaiselta ammatiltaan lääkäri.
Tanrıyar tuli kahdesti valituksi suuren kansalliskokouksen jäseneksi, ja hän toimi Turgut Özalin hallituksessa sisäministerinä vuosina 1983–1984. Häntä edelsi tässä tehtävässä Selahattin Çetiner ja seurasi Yıldırım Akbulut. Vuonna 1986 hänet valittiin 28. Galatasaray SK:n puheenjohtajaksi vuoteen 1990 saakka.
Tanrıyarilla oli yksi lapsi.
Käännös suomeksi
Aigonnay

| Aigonnay |
| --- | --- |
 Breuil-Malicorne
 Aigonnay
 Koordinaatit: 46°19′50″N, 00°15′25″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  14,1 km²
Väkiluku (2016):  644
 – Väestötiheys:  45,84 as./km²
Postinumero:  79370
Infobox OKVirheellinen NIMI-arvo: 
Aigonnay on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 14,1 neliökilometriä ja siellä on arviolta 644 asukasta (vuonna 2016).
Aiheesta muualla

Kuvia tai muita tiedostoja aiheesta Aigonnay Wikimedia Commonsissa
Ali Tornberg

Ali Tornberg (6. tammikuuta 1873 Oulu – 9. marraskuuta 1958 Tornio) oli suomalainen juristi, rajatarkastaja ja Tornion pormestari.
Tornbergin vanhemmat olivat kauppias Niilo Alfred Tornberg ja Fredrika Charlotta Nyman. Hän pääsi ylioppilaaksi Oulun ruotsalaisesta yksityislyseosta 1895 ja hän suoritti Helsingin yliopistossa oikeustutkinnon 1904. Tornberg sai varatuomarin arvon 1907.
Ali Tornberg oli Suomen Luotonantajayhdistyksen lakimiehenä Tampereella 1906–1907 ja Kemi Oy:n lakimiehenä 1908–1910. Tornbergilla oli oma asianajotoimisto Rovaniemellä 1910−1918. Hänestä tuli Tornion pormestari vuonna 1919 ja hän oli Ruotsin ja Norjan vastaisen rajan rajatarkastajana 1920–1940 sekä Suomen kunniakonsulina Haaparannalla vuodesta 1927.
Tornberg oli Rovaniemen kunnanvaltuuston varapuheenjohtajana ja Tornion kunnanvaltuuston jäsenenä, varapuheenjohtajana ja puheenjohtajana. Hän oli Suomen ja Norjan välisen porokomitean jäsenenä 1920−1921, Suomen ja Ruotsin välisen Tornion- ja Muonionjokien kalastuskomission jäsenenä ja Tornionlaakson kuntien keskuskomitean jäsenenä vuodesta 1925. Tornberg toimi myös Karjalan kannaksen vartioimiskomitean puheenjohtajana 1924 ja maaherra Pehkosen länsirajakomitean jäsenenä 1938. Hän perusti Rovaniemen leipätehtaan ja oli sen johtokunnan puheenjohtajana.
Ali Tornberg oli naimisissa vuodesta 1923 Anna Starkin kanssa.
Alaniinimaailma

Alaniininaailma ja sille vaihtoehtoisia maailmoja.
Alaniinimaailma (englanniksi Alanine World Hypothesis tai Alanine World Model) on ajatus, jonka mukaan geneettinen koodi oli alussa nykyistä yksinkertaisempi: emäkset guaniini, ja sytosiini koodasivat alaniinia ja muutamaa muuta aminohappoa. Jo kahden emäksen koodi mahdollisti nukleiinihappojen synteesin.
Alaniinimaailma oli ehkä silta rna-maailmasta maailmaan, jossa oli nukleiinihappojen lisäksi myös proteiineja.
Koodi kehittyi eteenpäin ensin kolmen ja sitten nykyiseksi neljän emäksen koodiksi. Pidempää koodia tarvittiin mutkikkaampien molekyylien ja solun rakenteisiin.
Alaniinilmaailmassa guaniini ja sytosiini koodaavat neljää aminihappoa: alaniini, glysiini, proliini ja ornitiini, joka on nykyisin arginiini.
Kannu Vaakunaa / Taivaan lintu

| Kannu Vaakunaa / Taivaan lintu Pate Mustajärvi |
| --- | --- | --- |

Singlen tiedot
 Äänitetty : kevät 2000, Headline-studio
 Julkaistu: 2000
 Tyylilaji: pop
 Kesto: 18.36
 Levy-yhtiö: Poko Rekords
Pate Mustajärven muut singlet
| Pohjoisen mies 1998 | Kannu Vaakunaa / Taivaan lintu 2000 | Ukkometso 2000 |
Kannu Vaakunaa / Taivaan lintu on Pate Mustajärven single vuodelta 2000. Sen ensimmäinen raita ”Kannu Vaakunaa” on Juice Leskisen kääntämä vanha irlantilainen kansanlaulu ”Whiskey in the Jar”, jonka Thin Lizzy teki tunnetuksi vuonna 1973. Mustajärvi laulaa kappaleen duettona Solistiyhtye Suomesta tutun Pekka Hartosen kanssa. Singlen kakkosraita on ”Taivaan lintu” -kappale, joka myös on Leskisen käännös Lynyrd Skynyrdin ”Free Bird” -klassikosta. Kappaleessa vierailee kitaristina Heikki Silvennoinen. Kolmantena raitana on radioita varten lyhennetty versio ”Taivaan linnusta”.
”Kannu Vaakunaa” on julkaistu myös myöhemmin vuonna 2000 ilmestyneellä Ukkometso-albumilla.
Kappaleet

Kannu Vaakunaa – 3.59 (alkup. Whiskey in the Jar, säv. trad., suom. san. Juice Leskinen)
Taivaan lintu – 8.42 (alkup. Free Bird, säv. Allen Collins, Ronald Van Zant, suom. san. Juice Leskinen)
Taivaan lintu – 5.55 (Radio Edit)
Kokoonpano

Pate Mustajärvi – laulu
Pekka Hartonen – laulu (”Kannu Vaakunaa”)
Heikki Silvennoinen – kitara (”Taivaan lintu”)
Kokoonpano > Muut muusikot

Pantse Syrjä – kitara
Kankku Kankaanpää – akustinen kitara, mandoliini
Sami Ruusukallio – basso, taustalaulu
Aku Syrjä – lyömäsoittimet
Twist Twist Erkinharju – lyömäsoittimet (”Taivaan lintu”)
Safka – kosketinsoittimet, haitari
Frogley – taustalaulu